NORAKSTS

|  |  |
| --- | --- |
| 28.05.2025. | Nr.6/4 |

###### ILGTERMIŅA AIZŅĒMUMA ŅEMŠANA EIROPAS SAVIENĪBAS ATVESEĻOŠANAS UN NOTURĪBAS MEHĀNISMA PLĀNA PROJEKTA “ZEMGALES INDUSTRIĀLĀ PARKA ATTĪSTĪBA, I KĀRTA” ĪSTENOŠANAI

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, A.Rublis), **PRET – nav**, **ATTURAS – 2** (G.Kurlovičs, A.Tomašūns),

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un likuma “Par valsts budžetu 2025. gadam un budžeta ietvaru 2025., 2026., 2027. gadam” 38.panta pirmās daļas 2.punktu, Jelgavas valstspilsētas un Jelgavas novada attīstības programmas 2023.-2029.gadam Investīciju plāna 7. rīcības virziena “Konkurētspējīga, radoša un klimatneitrāla uzņēmējdarbība un industriālā attīstība” (RV7) sadaļā “Uzņēmējdarbības infrastruktūras attīstība” iekļauto projekta ideju Nr.7.1.1. “Zemgales industriālā parka attīstība, I kārta” un saskaņā ar iepirkumu rezultātiem, lai attīstītu publisko infrastruktūru Zemgales industriālā parka teritorijas sasniedzamību, attīstību un investoru piesaisti,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Ņemt ilgtermiņa aizņēmumu 6 080 771.67 *euro* (seši miljoni astoņdesmit tūkstoši septiņi simti septiņdesmit viens *euro* 67 *centi*) apmērā Eiropas Savienības Atveseļošanas un noturības mehānisma plāna projekta “Zemgales industriālā parka, I kārta” īstenošanai ar izņemšanu vidējā termiņā no Valsts kases ar tās noteikto procentu likmi līdz 30 gadiem ar atlikto pamatsummas maksājumu līdz 3 gadiem no aizņēmuma līguma noslēgšanas dienas;
2. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā